Predkladacia správa

Ministerstvo spravodlivosti Slovenskej republiky vypracovalo návrh vyhlášky, ktorou sa mení vyhláška Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z. a vyhlášky č. 649/2005 Z. z. 

	Cieľom navrhovanej novely je zvýšenie základnej sadzby tarifnej odmeny advokáta za zastupovanie osoby v materiálnej núdzi v občianskom súdnom konaní v príslušnej položke.

Návrh vyhlášky nemá finančný, ekonomický, environmentálny vplyv, vplyv na zamestnanosť ani na podnikateľské prostredie.